Čeriaukštė

Čeriaukštė () – upė šiaurės Lietuvoje ir pietų Latvijoje; Mūšos dešinysis intakas. Prasideda Biržų rajone, 2 km į šiaurės vakarus nuo Likėnų. Teka į šiaurės vakarus per Biržų ir Pasvalio rajonus. Pratekėjusi 13 km kerta Lietuvos–Latvijos valstybių sieną ir teka Latvijos Bauskės savivaldybe. Įteka į Mūšą 12 km nuo jos santakos su Nemunėliu.

Pagrindinis intakas – Skanytė (kairysis). Vidutinis nuolydis 184 cm/km. Prie Čeriaukštės esančios gyvenvietės: Pačeriaukštė, Kuosakiai (Lietuva), Tervidanai, Grenctalė, Muceniekai (Latvija).

Upėvardis (dar žinomas kaip Čeraukštė, Šeriaukštė) laikomas sėlišku ir kildinamas iš keroti („šakotis, plėstis“).

 Šaltiniai 

Kategorija:Biržų rajono upės
Kategorija:Pasvalio rajono upės
Kategorija:Latvijos upės